《自遣用鲁山老僧韵》
宋代·张即之

心期万未一能偿，海角连宵梦帝乡。
白发易生时序短，青云难致道途长。
有方却病还吞药，无事消间只点香。
谁道官居寥落甚，许多风月满诗囊。

作者简介：和州人，字温夫，号樗寮。张孝伯子。以荫授承务郎，铨中两浙转运使进士举。历监临安府楼店务、龙山税、宁国府城下酒曲务等。官至司农寺丞、知嘉兴。因屡眚降授朝请郎。告老，特授直秘阁致仕。以能书闻天下，金人尤宝其翰墨。今传有所书《华严经》等。有《桃源志》。